रणदीप सिंह सुरजेवाला : हरियाणा में कांग्रेस की पहली, दूसरी, तीसरी, चौथी कतार का नेतृत्व है। भाजपा के पास वह नहीं है। वहां वह भगोड़ों की पार्टी है। गोवा में भाजपा का एक भी मंत्री नहीं है। उत्तराखंड में भी यही हाल है। वहां करीब साठ फीसद मंत्री बाहरी हैं। किसी अखबार ने लिखा भी कि मोदीजी कांग्रेस-मुक्त भारत नहीं, कांग्रेस-युक्त भाजपा का निर्माण कर रहे हैं। सवाल है कि क्या प्रजातंत्र में भगोड़ों के बल पर सत्ता हासिल कर लेना ही आखिरी लक्ष्य है? या फिर आमूल-चूल बदलाव? परिवर्तन और जवाबदेही के मुद्दे पर कांग्रेस को हरा कर मोदीजी को इतना बड़ा बहुमत मिला था, उन्हें इस बात का निर्णय करना पड़ेगा, वरना जनता ने हमें नकारा, उन्हें नकारने में भी देर नहीं लगाएगी।